NEUVOSTON PÄÄTÖSLAUSELMA,

annettu 6 päivänä toukokuuta 1996,

koulutusalan multimediaohjelmistosta (96/C 195/03)

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen,

ottaa huomioon komission puheenjohtajavaltion Italian myötävaikutuksella antaman päätöslauselmaehdotuksen,

ottaa huomioon toimet, joilla pyritään kehittämään korkealaatuista koulutusta jäsenvaltioiden välisellä yhteistyöllä ottaen huomioon niille tässä asiassa kuuluvan vastuun,

ottaa huomioon yhteisön Sokrates-ohjelman perustamisesta 14 päivänä maaliskuuta 1995 tehdyn Euroopan parlamentin ja neuvoston päätöksen N:o 819/95/EY (1),

ottaa huomioon toimintaohjelmasta Euroopan yhteisön ammatillista koulutusta koskevan politiikan toteuttamiseksi (Leonardo da Vinci) 6 päivänä joulukuuta 1994 tehdyn neuvoston päätöksen N:o 94/819/EY (2),

ottaa huomioon "Nuorten Eurooppa" -ohjelman kolmannen vaiheen toteuttamisesta 14 päivänä maaliskuuta 1995 tehdyn Euroopan parlamentin ja neuvoston päätöksen N:o 818/95/EY (3),

ottaa huomioon, että Euroopan yhteisön neljännestä puiteohjelmasta tutkimusta, teknologista kehittämistä ja esittelyä koskevien toimien osalta (1994-1998) 26 päivänä huhtikuuta 1994 tehdyssä Euroopan parlamentin ja neuvoston päätöksessä N:o 1110/94/EY (4) määrätään muun muassa tieto- ja televiestintäteknologian alalla toteutettavista tutkimuksista yleisiin yhteiskunnallisiin tarpeisiin vastaamiseksi,

ottaa huomioon, että Euroopan parlamentin ja neuvoston päätösehdotusta päätöksen 1110/94/EY toisen kerran tehtävästä muuttamisesta annetussa komission tiedonannossa KOM(96) 12 lopullinen varaudutaan lisäämään neljänteen puiteohjelmaan myönnettävää yhteisön rahoitustukea ja kohdistamaan varoja koulutusalan multimediaohjelmistoihin liittyville toiminnoille,

ottaa huomioon tutkimusta ja teknologista kehittämistä ja esittelyä koskevasta erityisohjelmasta tietoteknologian alalla (1994-1998) 23 päivänä marraskuuta 1994 tehdyn neuvoston päätöksen N:o 94/802/EY (5),

ottaa huomioon tutkimusta ja teknologista kehittämistä, esittely mukaan lukien, koskevasta erityisohjelmasta yleisesti kiinnostavien telemaattisten sovellusten alalla (1994-1998) 23 päivänä marraskuuta 1994 tehdyn neuvoston päätöksen N:o 801/94/EY (6),

ottaa huomioon tutkimusta ja teknologista kehittämistä ja esittelyä koskevasta erityisohjelmasta kohdennetun sosiaalis-taloudellisen tutkimuksen alalla (1994-1998) 15 päivänä joulukuuta 1994 tehdyn neuvoston päätöksen N:o 915/94/ETY (7),

ottaa huomioon 30 päivänä kesäkuuta 1995 tehdyn komission ehdotuksen neuvoston päätökseksi yhteisön monivuotisen ohjelman hyväksymisestä Euroopan multimedia-alan tiedontuottajayritysten kehityksen tukemiseksi ja multimediatiedon käytön edistämiseksi syntymässä olevassa tietoyhteiskunnassa (INFO 2000) (8),

ottaa huomioon Euroopan audiovisuaalisten teosten kehittämisen ja levittämisen edistämistä koskevan ohjelman täytäntöönpanosta (MEDIA II - Kehittäminen ja levitys) (1996-2000) 10 päivänä heinäkuuta 1995 tehdyn neuvoston päätöksen N:o 95/563/EY (9) sekä Euroopan audiovisuaalisen ohjelmateollisuuden ammattilaisten koulutusohjelman täytäntöönpanosta (MEDIA II - Koulutus) 22 päivänä joulukuuta 1995 tehdyn neuvoston päätöksen N:o 95/564/EY (10),

ottaa huomioon kulttuurista ja multimediasta 4 päivänä huhtikuuta 1995 annetun neuvoston päätöslauselman, jossa tunnustetaan kultuurialan multimediamarkkinoiden luomista ja kehittämistä tukevan toiminnan kiireellisyys ottaen samalla huomioon Euroopan kielellinen ja kulttuurinen moninaisuus (11).

ottaa huomioon komission valkoisen kirjan "Kasvu, kilpailukyky ja työllisyys: 2000-luvun haasteet ja näkymät", jossa korostetaan koulutusta ja ammattikoulutusta yhteiskunnallista muutosta edistävinä tekijöinä,

ottaa huomioon komission Euroopan parlamentille, neuvostolle, talous- ja sosiaalikomitealle sekä alueiden komitealle antaman tiedonannon "Euroopan tie tietoyhteiskuntaan: toimintasuunnitelma",

panee merkille G 7-maiden kokouksessa Brysselissä 25 ja 26 päivänä helmikuuta 1995 saadut tietoyhteiskuntaa koskevat tulokset ja erityisesti kulttuurienvälistä koulutusta ja ammattikoulutusta koskevista koehankkeista annetut suositukset,

ottaa huomioon mahdollisuudet, joita koulutusalan multimedian käyttö voi tarjota kolmansille maille kansainvälisen yhteistyön puitteissa ja erityisesti Keski- ja Itä-Euroopan sekä Välimeren alueen maille ja kehitysmaille,

panee merkille kilpailukykyä käsittelevän neuvoa-antavan ryhmän komission puheenjohtajalle ja valtion- ja hallituksen päämiehille kesä- ja joulukuussa 1995 eurooppalaisen kilpailukyvyn parantamisesta antamat kaksi kertomusta,

panee merkille työryhmän "Multimedia-alan koulutusohjelmisto" -selvityksen, jossa luodaan muun muassa katsaus Euroopan tämän alan ohjelmistotilanteeseen ja esitetään ehdotus alan toimintasuunnitelmaksi,

ottaa huomioon komission valkoisen kirjan "Opettaminen ja oppiminen: kohti oppimisyhteiskuntaa", jossa suositetaan muun muassa toimenpiteitä uusien tietojen hankintaan sopivien multimediavälineiden kehittämisen edistämiseksi,

ottaa huomioon Euroopan parlamentille, neuvostolle, talous- ja sosiaalikomitealle sekä alueiden komitealle annetun komission tiedonannon tietoyhteiskunnan sovellusten täytäntöönpanon metodologiasta yhteisön taloudellisten varojen käyttämiseksi ja tarpeesta sovittaa tehokkaasti yhteen tutkimusohjelmia ja koulutusalan ohjelmia,

ottaa huomioon yhteensovitetun toiminnan edut koulutusalan multimediaohjelmistojen ja -palvelujen käytölle kouluissa ja ammattioppilaitoksissa, jotta voitaisiin

- parantaa koulutus- ja ammattikoulutusjärjestelmien laatua ja tehokkuutta, muun muassa ottamalla käyttöön uusia opetusmuotoja,

- vahvistaa sosiaalista yhteenkuuluvuutta tarjoamalla kaikille käyttäjille, erityisesti epäsuotuisilla alueilla asuville sekä pienille ja keskisuurille yrityksille yhtäläiset mahdollisuudet osallistua aktiivisesti tietoyhteiskuntaan,

- antaa opettajille, opiskelijoille ja oppisopimusoppilaille mahdollisuus osallistua tietoyhteiskuntaan antamalle heille tietoa näiden uusien välineiden käytöstä ja sitä koskevasta koulutuksesta,

- edistää kestävän kumppanuuden aikaansaamista oppilaitosten sekä laitteiden, ohjelmistojen ja palvelujen tuottajien välille merkittävien, nimenomaan opetustarpeisiin soveltuvia multimediasovelluksia ja -palveluita tarjoavien markkinoiden luomiseksi.

ottaa huomioon, että koulutusalan multimediaohjelmistojen ja -palveluiden käyttäminen vaatii paikallisten viranomaisten, koulujen ja ammattioppilaitosten, opettajien, kouluttajien ja yritysalan aktiivista osallistumista parhaiden opetusmenetelmien kokeilemiseksi ja käyttöön ottamiseksi,

ottaa huomioon telemaattisten multimediaverkkojen merkityksen yhteydenpidon aikaansaamiseksi koulujen ja ammattioppilaitosten sekä opettajien, oppilaiden ja ulkomaailman välillä tiedon saamiseksi sekä tietojen, ajatusten ja opetuksesta saatujen kokemusten vaihtamiseksi ja vertailemiseksi,

ottaa huomioon yhteisön ohjelmista saadut tulokset ja meneillään olevien toimintojen rikkauden ja moninaisuuden sekä jäsenmaiden koulutus- ja ammattikoulutusjärjestelmiä koskevan tieto- ja viestintäteknologian menetelmien kehittämisestä ja vaihdosta saadut kokemukset,

KEHOTTAA JÄSENVALTIOITA:

poliittisten, oikeus-, budjetti-, koulutus- ja ammattikoulutusjärjestelmiensä puitteissa

- kehittämään tai jatkamaan toimintaansa uusien tieto- ja viestintäteknologioiden tutkimuksen, kokeilun, arvioinnin ja käytön alalla koulutuksessa ja ammattikoulutusjärjestelmissä sellaisten pedagogisten tarpeiden ja menetelmien painottamiseksi, joissa otetaan täysin huomioon opettajien merkitys, annetaan oppilaille ja opiskelijoille entistä aktiivisempi ja osallistuvampi rooli, yksilöllistetään opetusta, kannustetaan oppikurssien välistä lähestymistapaa ja varmistetaan opettajien välinen yhteistyö opetushankkeiden määrittelyssä ja erityistarpeiden huomioon ottamisessa,

- tehostamaan opettajien ja kouluttajien perehdytystä ja jatkokoulutusta multimediaohjelmistojen ja suorakäyttöpalveluiden käytön alalla ja niiden käyttöä välineinä, joiden avulla he voivat parantaa opetustoimintaansa; erityistä huomiota olisi kiinnitettävä opettajien ja kouluttajien roolin selvittämiseen ja ymmärtämiseen, multimedian käyttöä opetusmenetelmissä koskevien tutkimustulosten jakamiseen opettajille, multimedian käyttöön liittyviä etuja ja sen asianmukaisen käytön edellytyksiä koskevaan tiedottamiseen, opettajien aloitteiden tukemiseen ja edistämiseen sekä koulutusta ja ammattikoulutusta tarjoavien laitosten sekä yritysalan väliseen yhteistyöhön uusien opetusmuotojen kokeiluissa,

- edistämään tuotteita ja oppimisprosesseja koskevaa tutkimustoimintaa, etäoppiminen ja koulutusalan multimediaohjelmistojen luominen ja suunnittelu mukaan lukien erityisesti koulutusalan toimijoiden, kustantajien ja multimedia-alan yritysten välisenä yhteistyönä, jotta toiminta sopisi yhteen jäsenvaltioiden koulutusta koskevien yleislinjojen kanssa, koulutuksen eurooppalainen ulottuvuus mukaan lukien; toiminta koskee

- opetusalan multimedia-aineiston suunnittelumenetelmien kehittämistä ottaen huomioon kielten ja kulttuurien moninaisuus ja toimien yhteistyössä opettajien ja kouluttajien kanssa,

- koulutusalan multimediaohjelmistojen kehittämistä ja mukauttamista tukevia menetelmä, joilla liitetään opettajat ja kouluttajat kyseisten tuotteiden suunnitteluun,

- ohjelmistojen asiaankuuluvia käyttöolosuhteita, rahoitussuunnitelmia ja voimavarojen jakamisen uusia muotoja koskevaa harkintaa,

- koulujen ja ammattioppilaitosten mahdollisuuksia päästä käyttämään multimediakirjastoja ja koulutusohjelmistoja,

- koulutusohjelmistoja koskevien laatuvaatimusten määrittelyä ja toimenpiteiden tarkastelua kotimaan markkinoille tarkoitettujen multimedioiden synergian edistämiseksi ja riittävän kuluttajansuojan huomioon ottamiseksi,

- edistämään toimintaa, jolla kehitetään ja tarvittaessa luodaan perusrakenteita, joiden avulla voidaan vähitellen antaa mahdollisimman suurelle käyttäjäjoukolle koulutuksen ja ammattikoulutuksen alalla mahdollisuus käyttää hyvälaatuisia laitteistoja, ohjelmistoja ja suorakäyttöisiä multimediapalveluja sekä saada tarpeellista koulutusta ja tukea; tämä voitaisiin toteuttaa asentamalla näitä välineitä eri paikkoihin, kuten kouluihin, ammatillisiin oppilaitoksiin, yliopistoihin, yleisiin kirjastoihin, opetusvälinekeskuksiin, nuorten ja perheiden sosiaalis-kasvatuksellisiin laitoksiin ja yhdistyksiin, jne.; erityistä huomiota olisi kiinnitettävä jäsenvaltioiden multimediatukikeskusten kehittämiseen ja opettajien ja koulutuskumppaneiden väliseen viestintään sekä koulutukseen sanan laajimmassa merkityksessä,

- toteuttamaan toimenpiteitä

- multimedian käytön kokeilemiseksi koulu- ja yliopisto-organisaation joustavien muotojen kehittämisen ja edistämisen yhteydessä niiden integroimiseksi tieto- ja viestintäteknologiaan tehokkuuden ja levittämisen parantamiseksi,

- tasa-arvoisuuden varmistamiseksi hyödynnettäessä multimediateknologiaa henkilökohtaista ja ammatillista kehitystä silmällä pitäen sekä näiden teknologioiden käytön edistämiseksi maaseudulla tai taantuvilla teollisuusalueilla,

- näiden uusien välineiden kokeilemiseksi yhteiskunnallisen syrjäytymisen ja koulunkäynnin epäonnistumisen torjunnassa,

- edistämään koulutusalan multimediaohjelmistoista ja -palveluista saatuihin kokemuksiin ja näiden ohjelmistojen ja palvelujen käyttöön perustuvien parhaiden opetuskäytäntöjen arviointia ja levittämistä, levittämään tuotteita ja palveluita koskevaa tietoa sekä harkitsemaan esittely- ja edistämispaikkojen luomista ja vahvistamista paikallistasolla,

- etsimään tehokkaimpia hallintokeinoja kulttuuri-, koulutus- ja ammattikoulutus- sekä tutkimusohjelmien välisessä yhteensovitetussa toiminnassa ottaen huomioon asianmukaisten yhteisön välineiden suomat mahdollisuudet,

KEHOTTAA KOMISSIOTA:

- yhteistyössä jäsenvaltioiden kanssa toteuttamaan vertailevan tutkimuksen ja seurannan koulutusalan multimediatuotteiden ja -palveluiden käyttöä Euroopassa ja koko maailmassa koskevista edistyneimmistä koehankkeista ja jakamaan kyseisen analyysin tulokset jäsenvaltioihin,

- ottamaan tietoyhteiskuntaa koskevissa yleisissä aloitteissaan huomioon koulutus- ja ammattikoulutusalan,

- käyttämään kaikkia multimediaohjelmistojen ja -palveluiden tarjoamia mahdollisuuksia komission edistämien toimien täytäntöönpanossa koulutuksen, ammattikoulutuksen, kielten ja kulttuurin alalla, mukaan lukien kansainvälinen yhteistyö,

- tunnistamaan ja edistämään tukitoimintoja, joita voitaisiin kehittää eurooppalaisella tasolla, muun muassa tuotteita ja palveluja sekä niiden paikallisesti toteutettavaa arviointia ja siinä käytettävää menettelyä koskevaa tiedottamista, koulutusalan multimediaohjelmistoalan eurooppalaisia tuotteita ja palveluita koskevan tiedottamisen edistämistä yhteisössä ja sen ulkopuolella sekä tuottajien, käyttäjien ja koulutus- ja ammattikoulutuslaitosten hallinnon välisten yhteyksien luomista tuotteiden ja palvelujen sekä niiden käytön laadun edistämiseksi,

- edistämään yhteisön ohjelmien puitteissa koehankkeita, jotka käyttävät kansallisia verkkoja sellaisten eri jäsenvaltioissa olevien koulutus- ja ammattikoulutuslaitosten yhdistämiseksi, jotka ovat kiinnostuneita multimediateknologioiden käytöstä, edistääkseen sen avulla virtuaalista liikkuvuutta, tietojen ja kokemusten vaihtoa, monikielisiä käytäntöjä ja erilaisia kiinnostavia aiheita,

- luomaan yhteensovitetun lähestymistavan koulutusta koskevien multimediaohjelmistojen alaan liittyvissä toimissaan yhteisön eri ohjelmissa, välineissä sekä aloitteissa, joilla pyritään kehittämään Euroopan laajuisia televerkkoja lähentymistavoitteiden osalta, noudattaen sovellettavia päätöksiä ja menettelyjä ja kiinnittäen erityistä huomiota ulkoiseen näkyvyyteen,

- edistämään multimediaohjelmistojen ja -palveluiden käyttöön perustuvien parhaiden opetusmenetelmien levitystä ja hyödyntämistä Euroopassa käyttämällä mahdollisimman tehokkaasti olemassa olevia rakenteita kaikilla tasoilla,

- esittämään viimeistään 31 päivänä joulukuuta 1997 kertomuksen saavutetusta edistyksestä sekä näiden vuoteen 2000 tähtäävien toimien toteutuksessa ilmenneistä ongelmista.

(1) EYVL N:o L 87, 20.4.1995, s. 10

(2) EYVL N:o L 340, 29.12.1994, s. 8

(3) EYVL N:o L 87, 20.4.1995, s. 1

(4) EYVL N:o L 126, 18.5.1994, s. 1

(5) EYVL N:o L 334, 22.12.1994, s. 24

(6) EYVL N:o L 334, 22.12.1994, s. 1

(7) EYVL N:o L 361, 31.12.1994, s. 77

(8) EYVL N:o C 250, 26.9.1995, s. 4

(9) EYVL N:o L 321, 30.12.1995, s. 25

(10) EYVL N:o L 321, 30.12.1995, s. 33

(11) EYVL N:o C 247, 23.9.1995, s. 1